Vosman-kinders: Hof sê oor borgtog | Maroela Media
Die Witbank-landdroshof het vandeesweek uitspraak gelewer in die borgtogaansoeke van drie mense wat vermoedelik vir Gabisile Shabane, die 13-jarige albino-meisie van Mpumalanga, wat op 28 Januarie saam met ŉ babaseun by ŉ huis buite Witbank ontvoer is om hulle vir moetie te vermoor.
Brig. Leonard Hlathi, provinsiale polisiewoordvoerder van Mpumalanga, het gesê drie van die vier verdagtes se borgtogaansoeke is Maandag in die Witbank-landdroshof van die hand gewys.
Dit het vroeër tydens die borgtogaansoeke van Thokozani Msibi, ŉ tradisionele geneser, se twee medebeskuldigdes, Themba Thubane en Knowledge Mhlanga, se borgtogaansoeke aan die lig gekom dat Gabisile glo gedwing is om dagga te rook en ŉ konkoksie te drink voor sy vermoor is. Msibi se borgtogaansoek is reeds op 6 Maart van die hand gewys.
ŉ Ander beskuldigde in die saak, Mthobisi Brilliant Mkhize, het gesê hy gaan om “veiligheidsredes” nie om borgtog aansoek doen nie. Hulle staan tereg op aanklagte wat verband hou met die ontvoering en moord op Gabisile en die 15 maande oue Nkosikhona Ngwenya.
“Beskuldigde 1 [Msibi] het remvloeistof met bier gemeng en Gabisile gedwing om dit te drink. Sy is ook gedwing om dagga saam met Beskuldigde 2 [Mkhize] te rook,” het staatsaanklaer Fanie Mavundla vroeg in April uit ŉ beëdigde verklaring in die hof voorgelees.
Al vier verdagtes moet weer op 1 Junie in die hof verskyn vir verdere polisieondersoek.
Ek braak sommer. Sluit hulle toe sonder die opsies van parool.
Hoe is dit moontlik dat ‘n mens dit aan onskuldige kinders doen?
Ek weet nie hoe dit eers oorweeg kan word om borgtog toe te staan nie. Bring terug die doodstraf!